laion/Wikipedia-Exotic huggingface dataset:
רעיא מהימנא

רעיא מהימנא (תרגום מארמית: הרועה הנאמן) הוא חיבור המהווה חטיבה בספר הזוהר. על-פי המסורת נכתב חיבור זה על ידי רבי שמעון בר יוחאי. במחקר מייחסים את החיבור למקובל אנונימי אשר חי ופעל בשלהי המאה השלוש-עשרה ובראשית המאה הארבע-עשרה בקסטיליה שבספרד. חלקים גדולים של החיבור עוסקים בדרשנות קבלית על מצוות התורה. החיבור מציג תפיסה של טעמי המצוות על דרך הסימבוליקה הקבלית התיאוסופית. בתוך כך שזורים בחיבור רעיונות נוספים. ל"רעיא מהימנא" זיקות מובהקות לחיבור תיקוני הזוהר, והדעה הרווחת במחקר היא כי אותו המקובל חיבר את שני החיבורים. במחקר אף מקובל להתייחס אל שני החיבורים הללו יחד, כאל "השכבה המאוחרת של ספר הזוהר". החיבור רעיא מהימנא מופיע בדפוסים במקטעים, המשובצים במקומות שונים בספר הזוהר. מקטעי הרעיא מהימנא מופיעים לאורך ספר הזוהר שלא לפי סדרם המקורי, אלא לפי שיקולי עריכה שהנחו את המדפיסים. בכתבי-יד מצוי החיבור רעיא מהימנא בצורתו השלמה והמסודרת. כאמור, המחקר תיארך את זמן התחברות "השכבה המאוחרת של ספר הזוהר", שכאמור עליה נמנה החיבור רעיא מהימנא על פי המחקר, לשלהי המאה השלוש-עשרה או ראשית המאה הארבע-עשרה. תיארוך מדויק יותר של זמן התחברותו של החיבור רעיא מהימנא הציעה חוקרת הקבלה רונית מרוז המתארכת את זמן כתיבתו של חיבור זה לתקופה שבין השנים 1312-3 לבין השנים 1324-5. רבי יעקב עמדין בספרו מטפחת ספרים טען כי מחבר חיבור זה כתב גם את תיקוני הזוהר. פרופסור אפרים גוטליב זיהה חיבורים נוספים בעברית שמחברם היה המקובל האנונימי שכתב את 'תיקוני זהר' ואת 'רעיא מהימנא' מידע על רעיא מהימנא בקטלוג הספרייה הלאומית רעיא מהימנא, בפרויקט "כתיב" באתר הספרייה הלאומית רונית מרוז, ר' יוסף אנג'לט וכתביו ה'זוהריים', חידושי זוהר (תעודה, כא – כב), תל אביב תשס"ז רבי יעקב עמדין, מטפחת ספרים, חלק ראשון, פרק שישי, אות א. הכתבים העבריים של בעל תקוני זהר ורעיא מהימנא, באתר האקדמיה הלאומית הישראלית למדעים ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
יולפוסאו

יולפוסאו (באיסלנדית: Ölfusá) הוא נהר בדרום-מערב איסלנד, שנוצר מהתמזגותם של הנהרות קוויטאו וסוג. אורכו של יולפוסאו 33 קילומטרים והוא מנקז שטח של 5,678 קילומטרים. מבחינת כמות המים, יולפוסאו הוא הנהר הגדול ביותר באיסלנד - ספיקתו הממוצעת היא 423 מ"ק לשנייה (בקיץ, הספיקה הממוצעת היא 470-330 מ"ק לשנייה, ובחורף 500-300 מ"ק לשנייה). ספיקת המים הגבוהה ביותר, שנמדדה אי-פעם בנהר, היא 2,500 מ"ק לשנייה. ראשיתו של יולפוסאו הוא מפגש הנהרות קוויטאו וסוג ממזרח להר אינגולפספיאל (Ingólfsfjall). אחרי היווצרותו כתוצאה מהתמזגותם של שני הנהרות, יולפוסאו זורם דרומה עד העיירה סלפוס. בקטע זה, הנהר מהווה את גבולו המערבי של שדה הלבה הגדול ביותר באיסלנד — ת'יורסאו. בהתקרבותו לעיירה, הנהר נעשה צר — כאשר חלקו חולף בתוך שדה הלבה. בשטח העיירה, יולפוסאו נפרד משדה הלבה, פונה מערבה ומהווה את גבולו הצפוני של השדה. אחרי פנייתו מערבה ליד סלפוס, יולפוסאו מתרחב שוב וזורם 25 קילומטרים עד שפיכתו אל האוקיינוס האטלנטי. סמוך לשפיכתו אל האוקיינוס, הנהר פונה דרומה ורוחבו בהמשך מגיע לחמישה קילומטרים — מה שהופך את השפך שלו ללגונה. באזור זה, בגדה המזרחית של יולפוסאו נמצאת שמורת הטבע פלוי (Flói). יולפוסאו עלול להציף את גדותיו בזמן התכת קרחונים (כתוצאה מפעילות געשית תת-קרחונית סמוך למקורות של הנהרות שיוצרים אותו). הנהר עשיר בדגה, במיוחד ממין אלתית. מדיה וקבצים בנושא יולפוסאו בוויקישיתוף
קרטל סינלואה

קרטל סינלואה (בספרדית: Cártel de Sinaloa, מוכר גם בראשי התיבות CDS) הוא ארגון פשיעה בינלאומי העוסק בסחר בסמים ובהלבנת כספים, שבסיסו בעיר קוליאקאן, בירת מדינת סינלואה שבמקסיקו. הארגון נחשב לאחד מקרטלי הסמים הגדולים והחזקים בעולם. הקרטל הוקם באמצע שנות ה-80 של המאה ה-20 והוא חולש על אזור של 650 אלף קמ"ר במה שמכונה "משולש הזהב" של גידול הסמים במקסיקו, משולש המשורטט על גבולותיהן של המדינות סינלואה, דורנגו, וצ'יוואווה. בשטחים אלו מתרכז הגידול והייצור של אופיום מקסיקני ומריחואנה בידי הקרטל. מלבד סמים אלו עוסק הקרטל בהפצת סמים נוספים, בעיקר הרואין, קוקאין וגבישי מתאמפטמין (קריסטל מת'). בראשית העשור השני של המאה ה-21 היה קרטל סינלואה סינדיקט הפשע הגדול ביותר במקסיקו, בהיקף שוק הסמים הנשלט על ידיו ובהיקף הלבנת הכספים המיוחסת לו. ה"לוס אנג'לס טיימס" תיאר אותו כ"קבוצת הפשע המאורגן החזקה ביותר במקסיקו", וגורמים בקהילת המודיעין בארצות הברית ראו בו את "ארגון הסמים החזק ביותר בעולם". הקרטל הקים כוח צבאי למחצה בשם "לוס פלונס" כדי להגן על שטחו ונכסיו. לפי משרד התובע הכללי של ארצות הברית, הארגון אחראי לייבוא והפצה בארצות הברית של כ-200 טון קוקאין וכמות גדולה של הרואין בין השנים 1990 עד 2008. נכון ל-2015, הוא נחשב לארגון הפעיל ביותר בהברחת סמים והפצתם בתחומי ארצות הברית. לאחר מעצרו של חואקין גוסמן (אל צ'אפו), עומדים כיום בראש הארגון איסמאל זמבדה גרסיה (אל מאיו) ובנו של גוסמן. מלבד שמו השגור של הקרטל שנובע משם המדינה בה הוקם, מכונה הארגון לעיתים גם בשמות "קרטל גוסמן-לוארה", על שם העומד בראשו – חואקין גוסמן ("אל-צ'אפו"); "הקרטל הפסיפי", על שם שטחי השליטה שלו בסינלואה לחוף האוקיינוס הפסיפי; "ברית הדם"; ו"הפדרציה", כינוי רחב יותר, שכלל כוחות פרה-מיליטריים ששירתו את הסינדיקט; הפדרציה ידעה זעזוע בסוף העשור הראשון של המאה ה-21, כאשר משפחת בלטראן לייבה (אנ') שהקימה עבור הקרטל את הזרוע החמושה "לוס נגרוס" (אנ') הסתכסכה עם גוסמן, פרשה מן "הפדרציה" ופתחה במלחמה של ממש מול הקרטל. מדיה וקבצים בנושא קרטל סינלואה בוויקישיתוף כמו בסרטים: ארצות הברית עשתה עסקים עם קרטל הסמים של מקסיקו, 14 בינואר 2014, ב"מגזין קנאביס" צח יוקד, הפרופסור שהצליח לחדור אל לב לבו של אחד מקרטלי הסמים המסוכנים בעולם, באתר הארץ, 7 בפברואר 2024 קרטל סינלואה, באתר אנציקלופדיה בריטניקה (באנגלית) ערך זה הוא קצרמר בנושא מקסיקו ובנושא חוק ומשפט. אתם מוזמנים לתרום לוויקיפדיה ולהרחיב אותו.
איתן לידור

איתן לידור הוא קצין צה"ל במילואים בדרגת תת-אלוף, שירת כקצין הנדסה קרבית ראשי. לידור התגייס לצה"ל ב-1969 ושירת כלוחם וכקצין בחיל ההנדסה הקרבית. במלחמת יום הכיפורים שירת כקצין הנדסה בגדוד בפיקוד המרכז. ה-1975 השתחרר משירות הקבע אך חזר לאחר שנתיים. ב-1981 מונה למפקד גדוד 605 ופיקד עליו במהלך מלחמת לבנון הראשונה ועד 1983. בהמשך שירת במפקדת חילות השדה וכמפקד בית הספר להנדסה צבאית. לאחר לימודים במכללה לביטחון לאומי שירת במרכז לאימוני יבשה. ב-1992 מונה לקצין הנדסה קרבי ראשי וכיהן בתפקיד עד 1995. לאחר שחרורו כיהן כמנכ"ל חברת ההנדסה "רולידר". ב-2006 הקים את חברת איתן לידור פרויקטים, העוסקת בניהול פרויקטים בתחומי הנדסה אזרחית, פינוי מוקשים וסילוק פצצות. לידור בעל תואר ראשון בכלכלה, בוגר הקורס לפיקוד ומטה המשותף לכוחות המזוינים של ארצות הברית, בוגר המכללה לביטחון לאומי, ובעל תואר שני בביטחון לאומי מאוניברסיטת חיפה. היה חבר בוועדת זוהר לבדיקת הפגיעה באח"י חנית. נשוי לזיוה. אחד מבניו, סגן אלוף עמית לידור, היה מפקד סיירת צנחנים במלחמת לבנון השנייה ועובד כר׳ תחום קטלניות החי״ר באלביט מערכות. תא"ל איתן לידור באתר עמותת חיל ההנדסה הקרבית איתן לידור באתר חברת איתן לידור פרויקטים
כלבי דוב

כלב דוב או אמפיקיוניים (שם מדעי: Amphicyonidae) היא משפחה נכחדת של טורפים מתת-סדרת דמויי כלב. כלבי הדוב נמצאו ברחבי אפריקה, אסיה ואירופה ובתקופת המיוקן חצו את מצר ברינג לעבר אמריקה הצפונית. חיות אלה דמו מעט לכלבים אך לא היו קשורים אליהם מאוד. הם היו קרובים בעיקר למשפחה הנכחדת המיקיוניים ושתי המשפחות היוו שלב ביניים בין דובים לכלביים. הם נחשבים גם לקרובים רחוקים של פנדה זנובה. הם היו בעלי מידות מגוונות, מ-5 ק"ג ל-600 ק"ג לזכר בוגר. הם היו טורפים ראשיים, הניזונים בעיקר מבשר וחלקם אף התבססו עליו מבלי תוספות, בניגוד לרוב הדובים והכלביים של ימינו. כלבי הדוב החלו להתדלדל בתקופת הפליוקן ונעלמו בתחילת הפליסטוקן, לפני כ-1.8 מיליון שנה, אולי עקב תחרות עם טורפים חזקים ומפותחים יותר או היפגעות משינויי אקלים. סוג Gustafsonia אמיטוקיון Angelarctocyon תת-משפחה Amphicyoninae אמפיקון (Amphicyon) Amphicyonopsis פסאודוקיון (Pseudocyon) ברכיקיון (Brachycyon) Cynelos קיינודיכטיס (Cynodictis) Euroamphicyon Gobicyon Goupilictis Guangxicyon Haplocyon Haplocyonoides Haplocyonopsis Harpagocyon Heducides איסכירוקיון (Ischyrocyon) מגאריקיון (Magericyon) Paradaphoenus Pericyon Pliocyon Proamphicyon Protemnocyon Pseudarctos Pseudamphicyon Pseudocyonopsis Symplectocyon תת-משפחה Daphoeninae Adilophontes Borocyon Brachyrhyncocyon Daphoenictis דפואנודון (Daphoenodon) דפואנוס (Daphoenus) Paradaphoenus תת-משפחה Temnocyoninae Mammacyon טארטרוקיון (Tartarocyon) Temnocyon תת-משפחה Thaumastocyoninae אגנותריום (Agnotherium) אמיטוקיון (Ammitocyon) Crassidia Amphicyonopsis? Peignecyon Thaumastocyon Tomocyon ייסנגריניה (Ysengrinia) מדיה וקבצים בנושא כלבי דוב בוויקישיתוף כלבי דוב, באתר האנציקלופדיה של החיים (באנגלית) כלבי דוב, באתר GBIF (באנגלית)
תיעדוף

תיעדוף (בלועזית: פּרִיוֹריטיזציה) היא פעילות של קביעת סדר עדיפויות לביצוען של משימות, תוך התחשבות במגבלות של המשאבים הנמצאים. תיעדוף נדרש בפעילות של ניהול. בפרויקט של תחזוקת תוכנה נדרש מנגנון לתיעדוף דרישות (אנ') לשיפורים בתוכנה. קביעת סל הבריאות היא סוג של תיעדוף – זו פעילות תיעדוף בינארית הקובעת את התרופות שראוי לתקצב את רכישתן במסגרת תקציב המדינה. בטיפול באירוע רב-נפגעים לתיעדוף חשיבות קריטית – כוחות הרפואה פועלים להצלת חיי אדם רבים ככל האפשר, דבר שמשמעותו לפעמים היא החלטה מודעת להזניח את הטיפול בפצועים לא דחופים, בפצועים שסיכויי הצלתם דלים, ובפצועים שהטיפול בהם דורש משאבים רבים מדי. שיטת תיעדוף בסיסית, למשימות המגיעות בזו אחר זו, היא נכנס ראשון יוצא ראשון – טיפול במשימות לפי סדר הגעתן, בלי ייחוס משקל נפרד לכל משימה. שיטה זו טובה כאשר כל המשימות שוות במהותן, ולכן אין הצדקה להבחנה ביחס הניתן להן. שיטה זו אינה טובה לחדר מיון, משום שבו נדרש תיעדוף גם לפי חומרת הבעיה הרפואית של כל אדם המגיע לחדר המיון. תיעדוף לפי משך הזמן הנדרש לביצוע המשימה בא להעניק עדיפות למשימות קצרות, שביצוען יצמצם במהירות את צבר המשימות הכולל. דוגמה לתיעדוף כזה ניתנת במרכול, שבו מוקצב בקופה תור נפרד ללקוחות שקנו מעט פריטים. תיעדוף נעשה גם באמצעות מערכות ממוחשבות. פונקציית תיעדוף במערכות הגנה אקטיביות מפני טילים מקבלת את נתוני המטרות וקובעת לכל מטרה מספר חיובי שקובע את מידת האיום שמטרה זו מהווה, ובכך מאפשרת לתת עדיפות ליירוט מטרות מסוימות על פני אחרות. דוגמה לתיעדוף שיטתי: מול אישה המתמודדת בתוכנית הריאליטי "הרווקה" ניצבים עשרה גברים המנסים לכבוש את לבה. לשם בחירת הראשון שיקבל הזדמנות לכך, האישה קובעת קריטריונים להתאמה, כגון יופי, השכלה, הון ומשכורת חודשית. כל קריטריון מקבל משקל, המשקף את חשיבותו בעיני האישה. לאחר הכנת תשתית זו, כל מתמודד מקבל ציון בכל אחד מהקריטריונים, והציון המשוקלל למתמודד בכל הקריטריונים קובע את מקומו בסדר העדיפויות של האישה. מדיה וקבצים בנושא תיעדוף בוויקישיתוף תיעדוף, באתר האקדמיה ללשון העברית
גומפותריומיים

גומפותריומיים (שם מדעי: Gomphotheriidae; בעבר נקראו טרילופודוניים) היא משפחת בעלי חדק קדומים ומאבות הפילים של ימינו שחיו בתקופות המיוקן עד ההולוקן. הם התפתחו מפילאים פרימיטיביים יותר כמו המריתריום. מאובנים של גומפותריומיים נמצאו באירופה, צפון אמריקה, דרום אמריקה, אסיה ואפריקה. בניגוד לפיל המודרני, היו להם ארבעה חטים - שני חטים דמויי את חפירה על הלסת התחתונה, ושני חטים על הלסת העליונה - שהיו מצופים באמייל, בניגוד לפילים בני זמננו וכן היו להם לסתות ארוכות בהרבה. נראה שהחטים התחתונים שימשו אותם כדי לאסוף צמחי מים בביצות בהן חיו. לחלקם בכלל לא היו חטים. Eubelodon Megabelodon Sinomastodon תת-משפחה Gnathabelodontinae גנתבלודון (Gnathabelodon) תת-משפחה Choerolophodontinae - לעיתים נחשבת למשפחה נפרדת Afrochoerodon כוארולופודון (Choerolophodon) תת-משפחה Gomphotheriinae גומפותריום (Gomphotherium) תת-משפחה אמבלודונטים (Amebelodontinae) - לעיתים נחשבת משפחה עצמאית Afromastodon אמבלודון (Amebelodon) Archaeobelodon Eurybelodon Konobelodon פלטיבלודון (Platybelodon) Progomphotherium Protanancus Serbelodon Torynobelodon תת-משפחה Rhynchotheriinae רינכותריום (Rhynchotherium) תת-משפחה Cuvieroniinae Amahuacatherium קיווירוניוס (Cuvieronius) סטגומסטודון (Stegomastodon) Haplomastodon נוטיומסטודון (Notiomastodon) סוגים אחרים עברו למשפחת האננכידיים. איור של גומפותריום מודל של קיווירוניוס מדיה וקבצים בנושא גומפותריומיים בוויקישיתוף גומפותריומיים, באתר NCBI (באנגלית) גומפותריומיים, באתר האנציקלופדיה של החיים (באנגלית) גומפותריומיים, באתר GBIF (באנגלית) גומפותריומיים, באתר אנציקלופדיה בריטניקה (באנגלית)
השלום העות'מאני

השלום העות'מאני או פַּקס עוֹת'מָנָה (בלטינית: Pax Ottomana או Pax Ottomanica), הוא כינויה של תקופת היציבות הכלכלית והחברתית שהושגה במחוזות שנכבשו על ידי האימפריה העות'מאנית. מושג זה שימש גם לתיאור המצב במאות ה-16 וה-17, באזורים שנשלטו על ידי העות'מאנים, בבלקן, באנטוליה, המזרח התיכון, צפון אפריקה והקווקז. המונח משמש בעיקר סופרים והיסטוריונים בעלי דעה חיובית על השלטון העות'מאני ועל השפעתו בארצות שהוחזקו על ידי האימפריה העות'מאנית. מטרתו העיקרית היא לצורך השוואה בין חוסר היציבות שאפיין את האזורים למיניהם לפני השתלטות האימפריה העות'מאנית עליהם, כמו גם לחוסר היציבות שהתפתח בהם (בייחוד בבלקן) לאחר תום השלטון העות'מאני. אטימולוגית מדובר במונח מושאל מהמונח "השלום הרומאי" (Pax Romana), המתייחס ליציבות שנוצרה במסגרת האימפריה הרומית והתרחבותה. המלחמות העות'מאניות באירופה ערך זה הוא קצרמר בנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
ישעיהו מייטליס

הרב ישעיהו מייטליס (נולד בסוסנוביץ, ה'תש"ט) הוא רבה של נהריה וראש ישיבת ההסדר נהר דעה בעיר. נולד בעיר סוסנוביץ שבפולין, ליצחק ושושנה מייטליס. בהיותו בן שנה עלתה משפחתו לישראל, והתיישבה במחנה עולים בחיפה. לאחר מכן עברה לגור במגורי קבע בפתח תקווה. למד בישיבת נחל יצחק בנחלים, לאחר מכן למד כעשר שנים בישיבת מרכז הרב, אצל הרב צבי יהודה הכהן קוק, הרב אברהם אלקנה כהנא שפירא, הרב שאול ישראלי והרב הנזיר. שירת בצבא בתותחנים וברבנות הצבאית. הוסמך לרבנות על ידי הרב איסר יהודה אונטרמן, הרב שלמה גורן והרב אברהם שפירא. בעת הגיע הרב אהרן קלר רב העיר נהריה ובעל 'מטה אהרן' לגיל שבעים, פנה לרצי"ה קוק ולרב אברהם שפירא שימצאו לו מחליף ברבנות העיר, והם המליצו על חתנו, הרב מייטליס שלאחר הליך בחירות התמנה לרב העיר. בתמוז ה'תשפ"ד עדכנה משפחתו שהרב מייטליס במצב קשה והוא מורדם ומונשם. שנים רבות כיהן כרב שכונה בנהריה וסייע ביד חותנו. בשנת תשנ"ה הקים את ישיבת נהר דעה בעיר. בשנת תשנ"ו התמנה לכהן כרב העיר תחת חותנו, שנפטר כשנה לאחר מכן. לרב מייטליס שישה בנים ושלוש בנות, עשרות נכדים ומספר נינים. בנו הוא הרב אבישי נתן מייטליס, ראש כולל ברחובות וראש מכון תורת המשפט. חתנו הוא הרב עדיאל כנרתי, האחראי על העירוב בנהריה. שיחת חיזוק עם הרב ישעיהו מייטליס באתר ערוץ מאיר מאמרים של הרב ישעיהו מייטליס באתר ספריית אסיף דבר תורה (אורכב 02.04.2016 בארכיון Wayback Machine) באתר ישיבת נהר דעה דביר עמר, המשפחה מבקשת להתפלל: הרב ישעיהו מייטליס נכנס לניתוח, מצבו קשה, באתר ערוץ 7, ‏י"א בתמוז תשפ"ד עירוב | מועצה דתית נהריה, באתר www.mdnahariya.co.il ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רמון טיקרם

רמון פרמוד ג'וניור טיקרם (באנגלית: Ramon Pramod Junior Tikaram; נולד ב-16 במאי 1967) הוא שחקן תיאטרון קולנוע וטלוויזיה בריטי יליד סינגפור. טיקרם נולד בסינגפור. הוא בנם של פרמוד טיקרם, פיג'י-הודי שהיה חייל בצבא הבריטי, ושל פטימה רוהני, סראוואקית. אחותו הצעירה היא הזמרת-יוצרת טניטה טיקרם. טיקרם הוא אחיינו של סר מוטי טיקרם (אנ'), שהיה נשיא בית המשפט העליון הראשון של פיג'י העצמאית. הוא למד ב-6 בתי ספר יסודיים בבריטניה ובגרמניה, אחר כך בשנת 1978 נשלח לבית הספר "Duke of York's Royal Military School" בדובר שבקנט. הוא למד משחק בתיאטרון הלאומי לנוער (אנ'). ב-1992 חתם טיקרם על חוזה הקלטות והקליט שני סינגלים ואלבום בשם "Chill and Kiss". באלבום השתתפו מוזיקאים שונים בהם האחים ביל (אנ') ואיאן נלסון (אנ') שניגנו בגיטרה ובסקסופון. באוקטובר 2009 הוכרז שטיקרם ישתתף באופרת הסבון "איסטאנדרס" של BBC One. הוא שיחק בתפקיד קאדים שאה, אביה של אמירה שאה שהייתה דמות ותיקה בסדרה. הוא הופיע בתפקיד זה מ-17 בדצמבר 2009 ועד 29 באפריל 2010. הוא חזר להופיע בסדרה פעמיים נוספות בספטמבר 2011 ובינואר 2012. ב-2009 דיבב את הדמות גייב ולר במשחק הווידאו "Dead Space: Extraction". ב-2012 שיחק טיקרם בתפקיד מלך סיאם בסיור הופעות בבריטניה של המחזמר "המלך ואני". בנובמבר 2012 השתתף בתסכית דרמה "Garro: Sword of Truth", חלק מסדרת "Horus Heresy", בתפקיד קפטן מייסר וארן. ב-2013 הופיע טיקרם בתפקיד פרנדהל בסדרה "משחקי הכס". ב-2015 השתתף במיני-סדרה "רצח בדם קר". הוא דיבב את הדמות של דוריאן במשחק הווידאו "Dragon Age: Inquisition". בשנת 2019 החל לשחק בסדרת הטלוויזיה האמריקאית "פניוורת'" את דמותו של המפקח ויקטור עזיז. סינגלים Johnny's Coming Home ‏(1992) הוצאה גרמנית DSB‏ (Deutsche Schallplatten GmbH Berlin) Hey!‏ (1992) הוצאה גרמנית DSB‏ (Deutsche Schallplatten GmbH Berlin) אלבום Chill and Kiss - ביל נלסון בגיטרה, איאן נלסון בסקסופון (1992) הוצאה גרמנית DSB רמון טיקרם, במסד הנתונים הקולנועיים IMDb (באנגלית) רמון טיקרם, באתר AllMovie (באנגלית) רמון טיקרם, במסד הנתונים הקולנועיים KinoPoisk (ברוסית) רמון טיקרם, באתר MusicBrainz (באנגלית) "This Life's Ferdy not coming back" באתר BBC News Online, אוקטובר 2006 "Making Mischief", ‏Future Movies, נובמבר 2011 Green, Kris (16 באוקטובר 2009). "'This Life' actor Tikaram joins 'Enders". Digital Spy. נבדק ב-16 באוקטובר 2009. {{cite news}}: (עזרה) The King and I Garcia, Elio (19 באוגוסט 2012). "Two More for S3: Ramon Tikaram, Dan Hildebrand Join Cast". westeros.org. נבדק ב-19 באוגוסט 2012. {{cite news}}: (עזרה)
עונת 1990/1991 בליגה הארצית

עונת 1990/1991 בליגה הארצית הייתה העונה ה-15 של הליגה הארצית כליגה השנייה בחשיבותה בכדורגל בישראל. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות. העונה הסתיימה בניצחון של מכבי פתח תקווה שעלתה לעונת 1991/1992 לליגה לאומית לצד מכבי יבנה. בסיום העונה מכבי רמת עמידר והפועל טירת כרמל ירדו לליגה השלישית. הפועל בת ים ירדה לליגה השלישית בעקבות משחקי המבחן. טבלת התחרות
עונת 1991/1992 בליגה הארצית

עונת 1991/1992 בליגה הארצית הייתה העונה ה-16 של הליגה הארצית כליגה השנייה בחשיבותה בכדורגל בישראל. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות. העונה הסתיימה בניצחון של בית"ר ירושלים שעלתה לעונת 1992/1993 לליגה לאומית לצד הפועל חיפה. בסיום העונה בית"ר נתניה והפועל טבריה ירדו לליגה השלישית. הפועל אשדוד ניצחה במשחקי מעבר. טבלת התחרות
עונת 1992/1993 בליגה הארצית

עונת 1992/1993 בליגה הארצית הייתה העונה ה-17 של הליגה הארצית בכדורגל כליגה השנייה בחשיבותה בכדורגל בישראל. הליגה כללה 16 קבוצות. על ניצחון במשחק הוענקו שלוש נקודות ועל תיקו הוענקה נקודה בודדת. העונה הסתיימה בניצחון של מכבי הרצליה שעלתה לעונת 1993/1994 לליגה לאומית לצד עירוני אשדוד והפועל כפר סבא. מכבי יפו הפסידה במשחקי המבחן ולא עלתה ליגה. בסיום העונה הפועל רמת גן (לראשונה בתולדותיה) ומכבי שעריים ירדו לליגה השלישית. טבלת התחרות
רפה נוי

האם התכוונתם ל... רפה נוי (שפה) – שפה המדוברת באי הפסחא רפה נוי (סרט) – סרט קולנוע משנת 1994 בהפקת קווין קוסטנר הפארק הלאומי רפה נוי – פארק לאומי ואתר מורשת עולמית של אונסק"ו השוכן באי הפסחא
פיגוע ההתאבדות באיסטנבול (מרץ 2016)

פיגוע ההתאבדות באיסטנבול התרחש ביום שבת, 19 במרץ 2016. מחבל מתאבד, שהיה חמוש במטען נפץ שהכיל מסמרים, הפעיל אותו בשדרות איסתיקלאל שבחלקה הצפון-מערבי של העיר. מעוצמת הפיצוץ נהרגו ארבעה בני אדם, ונפצעו 36. הנפגעים היו אזרחי מדינות שונות; שלושה מההרוגים ועשרה מהפצועים היו ישראלים. הפיגוע התרחש סמוך לשעה 11:00 באחד מרחובות הקניות ההומים ביותר של העיר. ככל הנראה התכוון המחבל לתקוף משרד ממשלתי או תחנת משטרה ונרתע מכך בשל נוכחותם של אנשי ביטחון שאבטחו אותם. הישראלים שנפגעו היו חברי קבוצה שהגיעה לטיול קולינרי בעיר. המחבל הפעיל את מטענו בקרבתם, אך לא ידוע אם התכוון לתקוף תיירים ישראלים דווקא. ההרוג הרביעי היה אזרח איראן. מרבית הפצועים בפיגוע היו טורקים וכן נפגעו אזרחי איחוד האמירויות הערביות, איסלנד, איראן, אירלנד וגרמניה. המחבל המתאבד זוהה בהמשך כמהמט אוזטורק, אזרח טורקי, שנולד ב-1992 בעיר גזיאנטפ שבדרום-מזרח המדינה. שהיה מוכר לשלטונות כפעיל של ארגון המדינה האסלאמית, לאחר שעזב את ביתו ב-2013 והצטרף לדאעש. הפיגוע היה הרביעי שהתרחש בטורקיה מתחילת שנת 2016, ובוצע שישה ימים לאחר פיגוע בבירת המדינה, אנקרה, שבו נהרגו 37 אנשים. דיפלומטים ממשלחת ישראל בטורקיה פעלו לאיתור הנפגעים הישראלים בבתי החולים באיסטנבול וסייעו להם. בעקבות הפיגוע יצאו מישראל לטורקיה, שעות אחדות לאחריו, שני מטוסים קלים עם צוותי רפואה, אשר החזירו למחרת לישראל חלק מהפצועים הישראלים. כמו כן, יצא לאיסטנבול למחרת הפיגוע מטוס תובלה מטייסת 103 של חיל האוויר הישראלי, יחד עם כוח של יחידה 669, והטיס ארצה את יתר הפצועים ואת גופות ההרוגים הישראלים. איתמר אייכנר ורן בוקר, דיווחים בטורקיה: שלושה ישראלים נרצחו בפיגוע באיסטנבול, 11 נפצעו, באתר ynet, 19 במרץ 2016 רן בוקר ורועי קייס, ה-DNA הוכיח: המחבל מאיסטנבול קשור לדאעש, באתר ynet, 20 במרץ 2016 Israeli authorities confirm two fatalities from Istanbul bombing were dual US-Israeli citizens, באתר ג'רוזלם פוסט, 20 במרץ 2016 דיווח על הפיגוע, באתר העיתון אינדפנדנט, 19 במרץ 2016 דיווח על הפיגוע, באתר חדשות ה-BBC, ‏19 במרץ 2016 רן בוקר, שליח ynet לטורקיה, ורועי קייס, ה-DNA הוכיח: המחבל מאיסטנבול קשור לדאעש, באתר ynet, 20 במרץ 2016 רן בוקר ואיתן גליקמן, שליחי ynet ו"ידיעות אחרונות" לטורקיה, איתי בלומנטל, רותם אליזרע ואיתמר אייכנר, שבו מהתופת באיסטנבול: "טוב לחזור לארץ", באתר ynet, 20 במרץ 2016
נשיקות

האם התכוונתם ל... נשיקה – מחווה גופנית שביטויה הוא מגע של השפתיים מקצפת – עוגיות מרנג נשיקות הרשי – מותג של ממתקי שוקולד של חברת הרשי נשיקות (אלבום) – אלבום של הזמר הישראלי נתי לוי נשיקה (פירושונים)
אודה (פירושונים)

האם התכוונתם ל... אודה – סוגה של שירה לירית אישים: אייצ'ירו אודה – אמן מאנגה ממוצא יפני מיקיו אודה – אתלט יפני נובונאגה אודה – איש צבא ופוליטיקאי יפני אוד אדה
קולבוטן (כדורגל נשים)

קולבוטן פוטבול (שמו המלא בנורווגיה: Kolbotn Fotball Kvinner) הוא מועדון כדורגל נשים מהעיר קולבוטן שבאקרסהוס, נורווגיה. מאז 1995, משחקת הקבוצה בליגת העל הנורווגית, ולזכותה שלוש אליפויות וגביע מדינה אחד. קבוצת כדורגל הנשים של מועדון הספורט קולבוטן הוקמה ב-1985, ובמשך כעשר שנים שיחקה בליגות הנמוכות של נורווגיה. השינוי חל ב-1994, אז סיימה הקבוצה במקום הראשון בליגה השנייה, והעפילה לראשונה בתולדותיה לליגת העל. בעונת הבכורה של קולבוטן בליגה הראשונה, חתמה בקבוצה החלוצה הישראלית, סילבי ז'אן, שמהר מאוד הפכה לכובשת הבכירה שלה. הישג השיא של ז'אן עם הקבוצה הייתה ההעפלה לגמר גביע המדינה ב-1998, שם הפסידה 4-0 לטרונדהיימס-ארן. בשנת 2002 זכתה הקבוצה באליפות ראשונה בתולדותיה, לאחר שהפסידה רק משחק אחד במהלך העונה. שנה לאחר מכן היא השתתפה בפעם הראשונה בגביע אופ"א (ליגת האלופות כיום), והגיעה עד רבע הגמר. היא זכתה בשתי אליפויות רצופות בשנים 2005 ו-2006, ובגביע הנורווגי ב-2007. באותה שנה היא אף העפילה עד לחצי גמר גביע אופ"א, והפכה לקבוצה הנורווגית השנייה אי פעם שמגיעה להישג זה. ליגת העל הנורווגית: 3 2002, 2005, 2006 הגביע הנורווגי: 1 2007 איסלנד קתרין יונסדוטיר ישראל סילבי ז'אן נורווגיה סולביי גולברנסן נורווגיה איזבל הרלובסן אתר האינטרנט הרשמי של קולבוטן
זכות המרד

בפילוסופיה הפוליטית, זכות המרד היא זכותה או חובתה של אומה להפיל את המשטר כאשר הוא פועל נגד אינטרסים משותפים של אותה אומה. מתוך אמונה בזכות זו, נעשה בה שימוש לאורך ההיסטוריה כדי להצדיק מהפכות שונות ובהן מלחמת האזרחים באנגליה, מלחמת האזרחים האמריקנית והמהפכה הצרפתית. התפישה של זכות המרד כמושג בפילוסופיה הפוליטית פותחה בתחילת עידן הנאורות בחיבור "שתי מסכתות על ממשל מדיני" שנכתב על ידי הפילוסוף ג'ון לוק. זכות המרד מהווה לדעתו חלק בלתי נפרד מתורת האמנה החברתית, בה ניסה להגדיר את המקור והבסיס ליחסים חברתיים. לוק הצהיר כי על פי משפט הטבע (החוק הטבעי), לכל אדם יש את הזכות לחיים, לחירות ולרכוש. תחת האמנה החברתית, קיימת לעם הזכות למרוד בשלטון, כאשר הוא פועל נגד האינטרסים של האזרחים, ולשאוף להחליפו בשלטון שידאג לזכויותיהם. במקרים מסוימים, לפי לוק, הזכות למרד היא חובה, וקיומה מהווה מחסום בפני עריצות שלטונית. התנגדות לשלטון, דף שער בספרייה הלאומית ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
ורה

האם התכוונתם ל... ורה (נהר) – נהר במרכז גרמניה מסעותי עם ורה – ספר מאת אדית זק ג'ואי ורה – בסיסט הבי מטאל אמריקאי מארק ורה – שף צרפתי אישים ששמם הפרטי הוא ורה
העשור האבוד

האם התכוונתם ל... העשור האבוד (ישראל) – מונח המתאר את קיפאון הצמיחה ולאחר מכן היפר-אינפלציה התרחש בישראל בשנים 1973-1984. העשור האבוד (יפן) – מונח המתאר את התקופה שלאחר קריסת בועת הנדל"ן ביפן שגרמה לקריסת כלכלת יפן לאורך זמן העשור האבוד (אמריקה הלטינית) (אנ') – כינוי למשבר הכלכלי בשנות ה-80 של המאה ה-20 באמריקה הלטינית, ובייחוד במקסיקו "העשור האבוד" – כינוי למשבר הכלכלי העולמי של העשור הראשון של המאה ה-21 הדור האבוד
פירמידת מנכאורע

פירמידת מנכאורע היא הפירמידה הקטנה מתוך שלוש הפירמידות העיקריות (של ח'ופו, חאפרו ומנכאורע), במתחם הפירמידות של גיזה שמדרום לקהיר. הפירמידה נבנתה על ידי מנכאורע (נודע גם בשמו היווני – מיקרנוס), פרעה ששלט במהלך השושלת הרביעית במצרים העתיקה, בערך (יש ויכוח בין החוקרים) בשנת 2510 לפנה"ס ונועדה לשמש לו כקבר. שמה של הפירמידה במצרית הוא "נטג'רי- מנכאורע" ("nṯrj Mn-k3.w-Rˁw") שפירושה הוא "מנכאורע האלוהי". הפירמידה ממוקמת כמה מאות מטרים דרומה מהפירמידות של ח'ופו וחאפרו ולצידה נבנו שלוש פירמידות למלכות ומקדש מנכאורע. גובהה המקורי של הפירמידה היה 65.5 מטר והיום היא בגובה 61 מטר, בסיסה באורך 108.5 מ' ונפחה 235,183 מטר מעוקב. הפירמידה נוטה במדרון של 51 מעלות. היא בנויה מאבן גיר וכאבני ציפוי השתמשו המצרים בגרניט אדום ובאבן גיר מטורה, שנמצאת באמצע הדרך בין חלואן לקהיר. בתוך הפירמידה, ב-1835 גילה ריצ'רד ויליאם הווארד ויס, אגיפטולוג בריטי, במבואה העילית – ארון קבורה אנתרופואידי מעץ עליו כתוב השם מנכאורע ובתוכו עצמות אדם, אך בדיקת פחמן 14 גילתה כי הם בני פחות מאלפיים שנה ולא ברור למה הונחו שם. כשהגיע ריצ'רד עמוק יותר בפירמידה, הוא גילה סרקופגים עשויים מבזלת ועשירים בעיטורים. הסרקופגים לא שרדו, הם אבדו ב-13 באוקטובר 1838 כאשר הספינה "ביאטריס" שהובילה אותם לבריטניה טבעה בדרכה ממלטה לקטרחנה. בסוף המאה ה-12, אל-מאלכ אל-עזיז עות'מאן בן יוסף, בנו ויורשו של צלאח א-דין, ניסה להשמיד את הפירמידות, החל משל מנכאורע. האיש ששכר אל מאלכ הבין במהרה כי להרוס את הפירמידה יהיה קשה ויקר בדיוק כמו לבנותה. הם עבדו במשך שמונה חודשים, כל יום הם לא הצליחו להרים יותר מאבן אחת או שתיים ונאלצו לבקע אותן בעזרת טריז בשביל להרימן, עד שבסופו של הפסיקו. בקע אנכי בחלקה הצפוני של הפירמידה נשאר עד לימינו. מדיה וקבצים בנושא פירמידת מנכאורע בוויקישיתוף ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.